Marvel's Spider-Man

Το ***Marvel's Spider-Man*** είναι σειρά βιντεοπαιχνιδιών περιπέτειας που αναπτύχθηκαν από την Insomniac Games και κυκλοφόρησαν από την Sony Interactive Entertainment για κονσόλες PlayStation και για Windows. Τα παιχνίδια βασισμένα σε χαρακτήρες των Marvel Comics, αλλά δημιουργούν και δικές τους ιστορίες, αντλώντας έμπνευση και από άλλα μέσα. Η σειρά ακολουθεί κυρίως τον Πίτερ Πάρκερ και τον Μάιλς Μοράλες, που πολεμούν τους εγκληματίες της Νέας Υόρκης ως οι Spider-Man, προσπαθώντας να εξισορροπήσουν την υπερηρωική και την προσωπική τους ζωή.

Η σειρά ξεκίνησε με το *[[Spider-Man (βιντεοπαιχνίδι, 2018)|Marvel's Spider-Man]]* και το DLC του, *The City That Never Sleeps*, που κυκλοφόρησαν στο PlayStation 4 στα τέλη του 2018. Και τα δύο αργότερα κυκλοφόρησαν στο PlayStation 5 και στο Windows. Ένα spin-off παιχνίδι, *[[Spider-Man: Miles Morales|Marvel's Spider-Man: Miles Morales]]*, κυκλοφόρησε στα PlayStation 4 και PlayStation 5 τον Νοέμβριο του 2020 και κυκλοφόρησε σε Windows μαζί με το *Marvel's Spider-Man* τον Αύγουστο του 2022. Η συνέχεια των δύο παιχνιδιών, *Marvel's Spider-Man 2*, κυκλοφόρησε στο PlayStation 5 τον Οκτώβριο του 2023. 

Τον Δεκέμβριο του 2023, πληροφορίες για τα μελλοντικά παιχνίδια της Insomniac διέρρευσαν στο διαδίκτυο. Αποκαλύφθηκε πως η εταιρεία σχεδιάζει να κυκλοφορήσει τα βιντεοπαιχνίδια *Marvel's Venom*, *[[Wolverine (βιντεοπαιχνίδι)|Marvel's Wolverine]]*, *Marvel's Spider-Man 3* και *Marvel's X-Men*.

Τα παιχνίδια της σειράς έχουν πουλήσει πολλά αντίτυπα και έχουν λάβει αναγνώριση από τους κριτικούς, με επαίνους για την ιστορία, τους χαρακτήρες, τις φωνητικές ερμηνείες, τα γραφικά, και τον τρόπο παιχνιδιού. Πολλά συνδεδεμένα μυθιστορήματα και κόμικς έχουν κυκλοφορήσει, επεκτείνοντας το σύμπαν. Αυτή η εκδοχή του Πίτερ Πάρκερ έχει εμφανιστεί στο κόμικ *[[Spider-Geddon]]* (2018), στο οποίο το σύμπαν των παιχνιδιών αναγνωρίστηκε ως Γη-1048 στο πολυσύμπαν των Marvel Comics. Ο Πάρκερ επίσης εμφανίζεται στην ταινία κινουμένων σχεδίων *[[Spider-Man: Ακροβατώντας στο Αραχνο-Σύμπαν]]* (2023) σε μια cameo εμφάνιση, με τον Γιούρι Λόουενθαλ να επαναλαμβάνει τον ρόλο του.

## Βιντεοπαιχνίδια

### Παιχνίδια ''Marvel's Spider-Man''

#### ''Marvel's Spider-Man'' (2018)

Το *Marvel's Spider-Man* είναι το πρώτο παιχνίδι της σειράς και κυκλοφόρησε σε PlayStation 4 στις 7 Σεπτεμβρίου του 2018. Τοποθετείται οχτώ χρόνια αφότου ο Πίτερ Πάρκερ έγινε Spider-Man και επικεντρώνεται στον άρχοντα του εγκλήματος Mister Negative και το σχέδιό του να καταλάβει τον εγκληματικό υπόκοσμο της Νέας Υόρκης. Όταν απειλεί να απελευθερώσει έναν θανάσιμο ιό με την βοήθεια της ομάδας υπερκακών Sinister Six, ο Spider-Man τον αντιμετωπίσει για να σώσει την Νέα Υόρκη όσο προσπαθεί να αντιμετωπίσει τα προσωπικά του προβλήματα. Τον βοηθάει η πρώην συνάδελφός του και κοπέλα του Μέρι Τζέιν Γουότσον, η καπετάνιος της αστυνομίας της Νέας Υόρκης Γιούρι Γουατάναμπε και ο γιος του αστυνομικού Τζέφερσον Ντέιβις, ο Μάιλς Μοράλες. Μια εκδοχή του πρώτου παιχνιδιού με τίτλο *Marvel's Spider-Man Remastered* που περιλαμβάνει και το DLC *The City that Never Sleeps* κυκλοφόρησε στις 12 Νοεμβρίου του 2020 στο PlayStation 5 και στις 12 Αυγούστου του 2022 στο Windows.

##### ''The City that Never Sleeps'' (2018)
Η Insomniac κυκλοφόρησε ένα DLC μαζί με το πρώτο παιχνίδι, με τίτλο *The City that Never Sleeps*, το οποίο αποτελείται από τρία επεισόδια που κυκλοφόρησαν από τις 23 Οκτωβρίου μέχρι τις 21 Δεκεμβρίου του 2018. Τοποθετείται λίγους μήνες μετά από το πρώτο παιχνίδι, και ο Spider-Man αντιμετωπίζει ένα νέο έγκλημα που προκλήθηκε από τον αρχηγό της μαφίας, Hammerhead, με την βοήθεια της ειδικής κλέφτρας και πρώην κοπέλας του Φελίσια Χάρντι και της Σίλβερ Σαμπλινόβα, την ιδιοκτήτρια της ομάδας μισθοφόρων Sable International.

#### ''Marvel's Spider-Man: Miles Morales'' (2020)

Το *Marvel's Spider-Man: Miles Morales* κυκλοφόρησε στις 12 Νοεμβρίου του 2020 σε PlayStation 4 και PlayStation 5 και στις 18 Νοεμβρίου του 2022 σε Windows. Ακολουθεί τον φίλο του Πάρκερ, Μάιλς Μοράλες, που απέκτησε παρόμοιες δυνάμεις στο τέλος του πρώτου παιχνιδιού και αργότερα προπονήθηκε από τον Πάρκερ. Όταν ο Πάρκερ και η Μέρι Τζέιν Γουότσον ταξιδεύουν στην Συμακρία για μερικές εβδομάδες, ο Μάιλς πρέπει να προστατέψει μόνος του την Νέα Υόρκη και το Χάρλεμ καθώς βρίσκεται σε έναν πόλεμο της Roxxon Energy Corporation και της εγκληματικής οργάνωσης Underground, την οποία ελέγχει η Tinkerer.

#### ''Marvel's Spider-Man 2'' (2023)

Το *Marvel's Spider-Man 2* κυκλοφόρησε στο PlayStation 5 στις 20 Οκτωβρίου του 2023. Ακολουθεί τον Πίτερ Πάρκερ και τον Μάιλς Μοράλες οι οποίοι δυσκολεύονται να ελέγξουν το μέλλον τους όσο εξισορροπούν τις προσωπικές και τις υπερηρωικές τους ζωές. Όταν οι Κυνηγοί, μια ιδιωτική ομάδα μισθοφόρων που ελέγχει ο Σεγκέι «Κρέιβεν» Κράβινοφ μεταμορφώνουν την Νέα Υόρκη σε ένα κυνηγητικό έδαφος για τους Spider-Man και τους εχθρούς τους, ο Πίτερ και ο Μάιλς πρέπει να αντιμετωπίσουν διάφορους κακούς ενώ ο πρώτος έρχεται σε επαφή με τον Venom, έναν εξωγήινο συμβιωτή που τον επηρεάζει αρνητικά.

#### ''Marvel's Spider-Man 3'' (2028)
Τον Σεπτέμβριο του 2023, λίγο πριν την κυκλοφορία του *Marvel's Spider-Man 2*, ο σκηνοθέτης αφήγησης Μπεν Άρφμαν αντιμετώπισε την πιθανότητα μελλοντικών παιχνιδιών. Τον Οκτώβριο, ο δημιουργικός σκηνοθέτης Μπράιαν Ίνθιαρ είπε πως ένα πιθανό τρίτο παιχνίδι θα ήταν επικό, συγκρίνοντας τις ιστορίες των *Spider-Man* και *Spider-Man: Miles Morales* με την ταινία του Κινηματογραφικό Σύμπαν της Marvel *[[Iron Man (ταινία, 2008)|Iron Man]]* (2008) και την ιστορία του *Spider-Man 2* με το *[[Captain America: Εμφύλιος Πόλεμος]]* (2016). Οι σεναριογράφοι του δεύτερου παιχνιδιού, Μπέντζαμιν Άρφμαν και Μπρίτνεϊ Μόρις αργότερα επιβεβαίωσαν πως ο Μάιλς θα ήταν ο βασικός Spider-Man από εκεί και πέρα. Τον Δεκέμβριο του 2023 διέρρευσαν στο διαδίκτυο στοιχεία για τα μελλοντικά παιχνίδια της Insomniac, περιλαμβάνοντας το *Marvel's Spider-Man 3*, το οποίο είναι προγραμματισμένο να κυκλοφορήσει το 2028, αν και υπάρχει πιθανότητα να χωριστεί σε δύο μέρη, το ένα το 2027 και το άλλο το 2028.

#### Ακυρωμένο παιχνίδι ''Marvel's Spider-Man: The Great Web''
Τον Δεκέμβριο του 2023, διέρρευσε στο διαδίκτυο το ακυρωμένο online παιχνίδι της Insomniac *Marvel's Spider-Man: The Great Web*. Θα επικεντρωνόταν στην ιδέα του Spider-Verse και θα περιλάμβανε μια πληθώρα εναλλακτικών εκδοχών του Spider-Man.

### Αυτόνομα παιχνίδια

#### ''Marvel's Wolverine''

Τον Σεπτέμβριο του 2021, η Insomniac Games ανακοίνωσε την ανάπτυξη ενός αυτόνομου παιχνιδιού με τίτλο *Marvel's Wolverine*, βασισμένο στον ομώνυμο χαρακτήρα. Τον Δεκέμβριο του 2023, διέρρευσε ο τρόπος παιχνιδιού στο διαδίκτυο. Θα κυκλοφορήσει στο PlayStation 5.

#### Άλλα
Τον Οκτώβριο του 2023, ο σκηνοθέτης αφήγησης Τζον Πακέτ και η Insomniac συζήτησαν το ενδεχόμενο ενός spin-off παιχνιδιού που βασίζεται στον Venom, μετά από την εμφάνιση του χαρακτήρα στο *Spider-Man 2*. Ένα αυτόνομο παιχνίδι Venom διέρρευσε τον Δεκέμβριο του 2023. Τον Δεκέμβριο του 2023, επίσης διέρρευσε ένα παιχνίδι με τίτλο *Marvel's X-Men*, βασισμένο στην ομώνυμη ομάδα.

## Παραπομπές


## Εξωτερικοί σύνδεσμοι

* Βιντεοπαιχνίδια στο Marvel.com

Κατηγορία:Marvel's Spider-Man
Κατηγορία:Βιντεοπαιχνίδια δράσης περιπέτειας
Κατηγορία:Σειρές βιντεοπαιχνιδιών
Κατηγορία:Βιντεοπαιχνίδια της Sony Interactive Entertainment